Fleiðurdumba

FleiðurdumbaFlóra Íslands (án árs). Fleiðurdumba - Melanelixia subaurifera. Sótt þann 30 ágúst 2019. 
(fræðiheiti: Melanelixia subaurifera) er flétta af litskófarætt. Fleiðurdumba vex á trjáberki og á klettum. Hana er helst að finna á klettum á Vesturlandi en einnig í Hallormsstaðaskógi.

Þal fléttunnar er ólífugrænt eða grænbrúnt að ofan en svart að neðan og gjarnan alsett hraufum með hvítum hraufukornum. Gróin eru átta í aski, glær, einhólfa, sporbaugótt, 9-12 x 5,5-7 µm að stærð.

Þalsvörun fleiðurdumbu er K-, C+ rauð, KC+ rauð, P-. Hún inniheldur fléttuefnið lecanorinsýru.

Tilvísanir

Flokkur:Litskófarætt